सत्यार्थी ने बाल मजदूरी के खिलाफ कैसा और कितना गज़ब का काम किया है …!! इस पर भी नजर डालने की जरूरत है ……. जिस कैलाश सत्यार्थी को बाल मजदूरी के खिलाफ अपनी मुहिम चलाने के लिए शांति-दूत मानकर पश्चिमी ताकतों ने नोबेल-पुरस्कार के रूप एक ‘बड़े तोहफे’ से नवाजा है , वो कैलाश सत्यार्थी बचपन बचाओ एनजीओ (NGO) का अपना पूरा गोरखधंधा पिछले ३५ वर्षों से उसी दिल्ली में करते आ रहे हैं जिस दिल्ली की कोई सड़क , कोई गली, कोई बाजार आज भी ऐसी नहीं है जहाँ कूड़ा – बिनने से लेकर जूता पॉलिश करने, होटलों में जूठे बर्तन मांजने से लेकर ठेला चलाने समेत अनेकानेक प्रकार से बाल मजदूरी करते हज़ारों बच्चे सहज ही ना दिख जाएँ …..ऐसे में ये सवाल सहज ही उठता है कि “फिर आखिर ये नोबेल क्यों…?”